### izsoles noTEIKUMI

### SIA „JELGAVAS ŪDENS” saimnieciskajā darbībā turpmāk neizmantojamo automašīnu pārdošanai

**1. Vispārīgā informācija**

1.1. Izsoles noteikumi, turpmāk tekstā - Noteikumi, nosaka kārtību, kādā tiks organizēta SIA „JELGAVAS ŪDENS” saimnieciskajā darbībā turpmāk neizmantojamo automašīnu izsole atbilstoši Publiskas personas mantas atsavināšanas likumam un SIA „JELGAVAS ŪDENS” 27.02.2015. noteikumiem „Kustamas mantas atsavināšanas noteikumi un atsavināšanas procesa organizēšanas kārtība”. Izsoles veids – **rakstiska izsole**.

1.2.Izsoli organizē SIA „JELGAVAS ŪDENS” vienotais reģistrācijas. Nr. 41703001321, juridiskā adrese Ūdensvada iela 4, Jelgava, apstiprināta Izsoles komisija, turpmāk tekstā - Komisija. Komisijas vadītājs Staņislavs Vaižulis, epasts [stanislavs.vaizulis@ju.lv](mailto:stanislavs.vaizulis@ju.lv), tālrunis 63007114.

1.3.Automašīnas izsole notiks 2017. gada 07. decembrī plkst.14:00 SIA „JELGAVAS ŪDENS”, Ūdensvada ielā 4, Jelgavā, Projektu īstenošanas grupas telpās.

1.4. Nodrošinājuma nauda - 10% no automašīnu nosacītās cenas ir jāieskaita SIA „JELGAVAS ŪDENS” bankas norēķinu kontā Nr. LV57HABA0551004590971, SWEDBANK AS ne vēlāk kā vienu dienu pirms izsoles. Nodrošinājums uzskatāms par iesniegtu, ja uz izsoles brīdi attiecīgā naudas summa ir ieskaitīta iepriekš norādītajā bankas kontā.

1.5.Sludinājumi par izsoli publicējami laikrakstā "Jelgavas Vēstnesis”, SIA „JELGAVAS ŪDENS” mājaslapā: [www.ju.lv](http://www.ju.lv) un Jelgavas pilsētas domes mājaslapā: www.jelgava.lv.

**2. Automašīnu raksturojums**

2.1. Traktors – T150K (valsts reģ. NR. T3951LC; izlaiduma gads – 1987. g.; reģistrācijas apliecības Nr. A199037., degvielas tips - dīzeļdegviela, krāsa – balta ar brūnu; motorstundas - 4000; tehniskā apskate – nav). Kustamās mantas atrašanās vieta Ūdensvada ielā 4, Jelgavā.

2.2. Automašīna GAZ 5312 (valsts reģ. Nr. BZ9131; izlaiduma gads – 1989. g.; šasijas Nr. XTH531200K1202963; degvielas tips - benzīns, pašmasa - 4100kg; pilna masa - 7400kg; krāsa - zila; tehniskā apskate - nav). Kustamās mantas atrašanās vieta Ūdensvada ielā 4, Jelgavā.

2.3. Automašīna GAZ 5312 (valsts reģ. Nr. BZ9136; izlaiduma gads – 1991. g.; šasijas Nr. XTH531200M1368560; degvielas tips - benzīns, pašmasa - 4000kg; pilna masa - 7400kg; krāsa - zila; tehniskā apskate - nav). Kustamās mantas atrašanās vieta Ūdensvada ielā 4, Jelgavā.

2.4. Automašīnām netiek noteikts garantijas termiņš.

2.5. Ar automašīnu tehnisko stāvokli un komplektāciju var iepazīties visas ieinteresētās personas Ūdensvada ielā 4, Jelgavā, iepriekš piesakoties pa tel.63007110, vai 63007114.

2.6. Izsolē pārdodamās kustamās mantas nosacītā cena un nodrošinājuma nauda ir noteikta:

2.6.1. Traktoram – T150K, valsts reģ. NR. T3951LC, nosacītā cena – 1185,80 EUR (viens tūkstotis viens simts astoņdesmit pieci eiro un 80 centi), t.sk. PVN 21%. Nodrošinājuma nauda - 10% no Traktora nosacītās cenas, t.i., EUR 118, 58 (viens simts astoņpadsmit eiro, 58 centi).

2.6.2. Automašīna GAZ 5312 ar valsts reģ.Nr.BZ 9131, nosacītā cena – 726,00 EUR (septiņi simti divdesmit seši eiro un 00 centi), t.sk. PVN 21%. Nodrošinājuma nauda - 10% no automašīnas nosacītās cenas, t.i., EUR 72.60 (septiņdesmit divi eiro, 60 centi).

2.6.3. Automašīna – GAZ 5312 ar valsts reģ. Nr.BZ 9136, nosacītā cena - 605,00 EUR (seši simti pieci eiro un 00 centi), t.sk. PVN 21%. Nodrošinājuma nauda - 10% no automašīnas nosacītās cenas, t.i., EUR 60,05 (sešdesmit eiro, 05 centi).

**3.Izsoles noteikumi**

3.1.Izsolē var piedalīties fiziska vai juridiska persona, arī personālsabiedrība, kura saskaņā ar Latvijas Republikā spēkā esošajiem normatīvajiem aktiem var iegūt īpašumā kustamu mantu, un noteiktajā termiņā ir izpildījusi šo Noteikumu 1.4.punkta prasības.

3.2.Lai persona varētu piedalīties izsolē, tai līdz 2017.gada 6.decembrim plkst.17:00 jāreģistrējas SIA „JELGAVAS ŪDENS” telpās Ūdensvada ielā 4, Jelgavā, pie biroja administratores, darba laika ietvaros, vai pieteikumu nosūtot uz elektronisko pastu jelgavas.udens@ju.lv, norādot vārdu, uzvārdu (juridiska persona – nosaukumu), personas kodu (juridiska persona – reģistrācijas numuru) un adresi un jāiesniedz šādi dokumenti:

3.2.1.juridiskai personai:

* nodokļu maksātāja reģistrācijas apliecības kopija;
* pārstāvja pilnvara (oriģināls būs jāuzrāda, iesniedzot piedāvājumu izsolē).

3.2.2.Maksājuma apliecinājums par nodrošinājuma naudas samaksu. Gadījumā, ja nodrošinājuma naudas summa uz izsoles brīdi nav redzama SIA „JELGAVAS ŪDENS” bankas konta izrakstā, ir jāiesniedz maksājuma apliecinājuma ar bankas apstiprinājuma atzīmi oriģināls.

3.3.Ja persona izpildījusi šo Noteikumu 1.4. un 3.2. punktus, tā tiek reģistrēta izsoles dalībnieku reģistrācijas lapā, kurā norāda:

3.3.1.dalībnieka kārtas numuru;

3.3.2.fiziskai personai - vārdu, uzvārdu, personas kodu, dzīvesvietas adresi;

3.3.3.juridiskai personai - nosaukumu, reģistrācijas numuru, juridisko adresi;

3.3.4.informāciju par nodrošinājuma naudas iemaksu;

3.3.5. Kontakttālruni.

3.4.Persona netiek reģistrēta, ja:

3.4.1.nav iesniegusi 3.2.punktā minētos dokumentus;

3.4.2.nav veikusi 1. 4. punktā noteikto maksājumu;

3.4.3.beidzies izsoles reģistrācijas termiņš;

3.4.4.ja uz izsoles dienu ir ierosināta pretendenta maksātnespēja vai tā saimnieciskā darbība ir apturēta.

**4.Izsoles process**

4.1.Izsolē var piedalīties personas, kuras šajos noteikumos noteiktajā kārtībā reģistrētas par izsoles dalībniekiem.

4.2.Izsole var notikt arī tad, ja reģistrējies un piedāvājumu iesniedzis viens pretendents.

4.3.Ja noteiktajā laikā ir reģistrējušies vairāk par vienu dalībnieku, bet piedāvājumu iesniedz tikai viens dalībnieks, šis dalībnieks uzskatāms par attiecīgā priekšmeta izsoles uzvarētāju, ja piedāvātā cena ir augstāka par nosacīto cenu. Šajā gadījumā izsoles protokola sadaļā, kur minēta izsoles piedāvātā augstākā cena, tiek izdarīta atzīme: „izsoles priekšmets pārdots izsoles vienīgajam dalībniekam”. Uzskatāms, ka dalībnieks, kurš nav iesniedzis piedāvājumu, atteicies no dalības izsolē un viņam nodrošinājuma nauda netiek atmaksāta.

4.4.Dalībnieks, kas neapstiprina gatavību iegādāties Automašīnu par nosolīto cenu, uzskatāms par atteikušos no dalības izsolē un viņam nodrošinājuma nauda netiek atmaksāta.

4.5. Piedāvājumi izsolē iesniedzami slēgtās aploksnēs ar atzīmi, kurai izsolei tos iesniedz, piemēram, “Piedāvājums Traktoram – T150K, valsts reģ. NR. T3951LC, izsolē. Glabāt neatvērtu līdz 2017. gada 07. decembra plkst. 14.00. Iesniedzējs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.”Iesniegumā norāda iesniedzēja vārdu un uzvārdu vai nosaukumu, adresi, norēķinu konta numuru kredītiestādē, piedāvājuma iesniegšanas laiku un piedāvāto summu, kā arī apliecina piekrišanu izsoles noteikumiem. Piedāvājumi, kas neatbilst šīm prasībām, uzskatāmi par nederīgiem. Ieteicams izmantot veidlapas Nr.1, Nr.2 vai Nr.3, kas pievienotas Noteikumu pielikumā.

4.6. Piedāvājumus var iesniegt līdz 2017. gada 7.decembrim plkst.14:00:

- Nosūtot pa pastu SIA „JELGAVAS ŪDENS”, Ūdensvada iela 4, Jelgava, LV-3001;

- Iesniedzot personīgi.

4.7.Iesniegtie piedāvājumi glabājami slēgtās aploksnēs līdz izsolei.

4.8.Ja izsole nenotiek no dalībnieka neatkarīga iemesla dēļ, reģistrētajam dalībniekam, kurš ieradies uz izsoli un iesniedzis piedāvājumu, ir tiesības saņemt atpakaļ nodrošinājuma naudu, kas jāatmaksā septiņu darba dienu laikā no pieprasījuma saņemšanas.

4.9.Izsoles Komisija pēc pases vai personas apliecības pārbauda dalībnieka vai tā pilnvarotās personas personību.

4.10.Izsoles gaita tiek protokolēta. Protokolu paraksta visi Komisijas locekļi.

4.11. 2017. gada 7. decembrī plkst.14:00 izsoles rīkotājs pārbauda tās dienas pastu un noskaidro, vai reģistrētie dalībnieki ir iesnieguši piedāvājumus. Ja 15 minūšu laikā piedāvājumi netiek saņemti, klātesošajiem paziņo, ka piedāvājumu pieņemšana ir pabeigta. Pēc izsoles rīkotāja paziņojuma piedāvājumi vairs netiek pieņemti.

4.12.Izsoles rīkotājs dalībnieku klātbūtnē atver slēgtās aploksnēs iesniegtos piedāvājumus un uz tiem parakstās visi komisijas locekļi.

4.13.Izsoles laikā mutiski piedāvājumi netiek pieņemti.

4.14.Pēc aplokšņu atvēršanas izsoles rīkotājs sastāda piedāvāto cenu sarakstu no saņemtajiem piedāvājumiem, atraida nederīgos piedāvājumus, atzīmējot to protokolā, un, ja nav nekādu šaubu, paziņo, ka izsole pabeigta, kā arī nosauc visaugstāko cenu un personu, kas to nosolījusi.

4.15.Ja konstatēts, ka vairāki izsoles dalībnieki piedāvājuši vienādu augstāko cenu, izsoles rīkotājs turpina izsoli, pieņemot rakstiskus piedāvājumus no personām, kuras piedāvājušas vienādu augstāko cenu. Jauna piedāvājuma, kura cena nedrīkst būt zemāka par iepriekšējo cenu, iesniegšanai nosakāms termiņš, kas nav mazāks par vienu stundu.

4.16.Dalībniekiem, kas ir iesnieguši piedāvājumu, bet nav uzvarējuši izsolē, nodrošinājums tiek atmaksāts septiņu darba dienu laikā pēc izsoles dienas.

4.17.Izsoles dalībnieks, kurš Automašīnu nosolījis, bet ar parakstu izsoles protokolā neapliecina gatavību pirkt Automašīnu par piedāvāto cenu, tiek izslēgts no dalības izsolē un viņam netiek atmaksāta iemaksātā nodrošinājuma nauda.

**5.Samaksas kartība**

5.1.Piedāvātā augstākā nosolītā summa par Automašīnu, atrēķinot iemaksāto nodrošinājuma naudu, jāsamaksā 7 dienu laikā no izsoles dienas.

5.2.Ja nosolītājs noteiktajā termiņā nav samaksājis nosolīto summu, komisijai ir tiesības pieņemt lēmumu par to, ka izsoles uzvarētājs zaudē tiesības uz nosolīto Automašīnu, nodrošinājuma nauda netiek atmaksāta un atzīt par izsoles uzvarētāju izsoles dalībnieku, kurš piedāvājis nākamo augstāko cenu (pārsolītais pircējs). Komisija piedāvā pirkt Automašīnu pārsolītajam pircējam par viņa nosolīto augstāko cenu (nākamā augstākā cena). Pārsolītajam pircējam ir tiesības divu nedēļu laikā no piedāvājuma saņemšanas dienas paziņot komisijai par Automašīnas pirkšanu par paša nosolīto augstāko cenu. Ja pārsolītais pircējs nesniedz atbildi noteiktajā termiņā, tiek uzskatīts, ka viņš ir noraidījis komisijas piedāvājumus. Ja pārsolītais pircējs piekrīt komisijas piedāvājumam, nosolītā summa jāsamaksā un jāslēdz pirkuma līgums Komisijas noteiktajā termiņā.

5.3.Ja pārsolītais pircējs atsakās pirkt Automašīnu, neveic pirkuma maksas samaksu un/vai neparaksta pirkuma līgumu, kā arī gadījumā, ja neviens pircējs nav iesniedzis piedāvājumu, kas ir augstāks par Automašīnas nosacīto cenu, izsole atzīstama par nenotikušu, un SIA „JELGAVAS ŪDENS” lemj par Automašīnas tālāku atsavināšanu.

**6.Nenotikusi izsole**

6.1.Izsole atzīstama par nenotikušu, ja:

6.1.1.noteiktajā laikā ir reģistrējies vismaz viens dalībnieks, bet neviens neiesniedz piedāvājumu;

6.1.2.nosacītā cena nav pārsolīta;

6.1.3.noteiktajā termiņā neviens dalībnieks nav reģistrējies.

**7.Izsoles rezultātu apstiprināšana un pirkuma līguma slēgšana**

7.1.Izsoles rezultātus apstiprina un lēmumu pieņem SIA „JELGAVAS ŪDENS” valdes loceklis.

7.2.Pirkuma līgumu paraksta septiņu dienu laikā pēc izsoles dienas.

7.3.Visus izdevumus, kas saistīti ar kustamās mantas - Automašīnas pirkuma pārdevuma līguma slēgšanu un pārreģistrāciju CSDD uz pircēja vārda, sedz pircējs.

Pielikums, veidlapa Nr.1

**CENAS PIEDĀVĀJUMS**

**Traktora – T150K, valsts reģ. NR. T3951LC** **izsolē**

SIA „JELGAVAS ŪDENS”, reģistrācijas Nr. 41703001321, Ūdensvada ielā 4, Jelgavā, LV-3001.

Iesniedzējs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums, reģistrācijas Nr. / vārds, uzvārds, personas kods)

Iesniedzēja adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norēķinu konta Nr. kredītiestādē: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piedāvājuma iesniegšanas (sastādīšanas) laiks: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (līdz 2017.gada 7.decembrim plkst. 14.00)

**Izsolē piedāvātā summa (tai skaitā PVN 21%): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Summa vārdiem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ar savu parakstu apliecinu, ka piekrītu izsoles noteikumiem, esmu tos pilnībā izlasījis, sapratis un apņemos izpildīt visus nosacījumus.

Iesniedzēja paraksttiesīgās personas vārds, uzvārds, paraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ja tiesības parakstīt piedāvājumu izriet no pilnvaras, izsoles rīkotājam ir uzrādāms pilnvaras oriģināls, kopija pievienojama šim piedāvājumam.

Izsoles komisijas paraksti:

\_\_\_\_\_\_\_\_\_\_\_\_\_\_\_ S.Vaižulis

\_\_\_\_\_\_\_\_\_\_\_\_\_\_\_ I.Bērziņa

\_\_\_\_\_\_\_\_\_\_\_\_\_\_\_A.Krastiņš

\_\_\_\_\_\_\_\_\_\_\_\_\_\_\_Dz.Girgensons

\_\_\_\_\_\_\_\_\_\_\_\_\_\_\_Z.Eida

07.12.2017., Jelgava

Pielikums, veidlapa Nr.2

**CENAS PIEDĀVĀJUMS**

**Automašīnai GAZ 5312, valsts reģ. Nr. BZ9136 izsolē**

SIA „JELGAVAS ŪDENS”, reģistrācijas Nr. 41703001321, Ūdensvada ielā 4, Jelgavā, LV-3001.

Iesniedzējs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums, reģistrācijas Nr. / vārds, uzvārds, personas kods)

Iesniedzēja adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norēķinu konta Nr. kredītiestādē: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piedāvājuma iesniegšanas (sastādīšanas) laiks: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (līdz 2017.gada 7.decembrim plkst. 14.00)

**Izsolē piedāvātā summa (tai skaitā PVN 21%): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Summa vārdiem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ar savu parakstu apliecinu, ka piekrītu izsoles noteikumiem, esmu tos pilnībā izlasījis, sapratis un apņemos izpildīt visus nosacījumus.

Iesniedzēja paraksttiesīgās personas vārds, uzvārds, paraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ja tiesības parakstīt piedāvājumu izriet no pilnvaras, izsoles rīkotājam ir uzrādāms pilnvaras oriģināls, kopija pievienojama šim piedāvājumam.

Izsoles komisijas paraksti:

\_\_\_\_\_\_\_\_\_\_\_\_\_\_\_ S.Vaižulis

\_\_\_\_\_\_\_\_\_\_\_\_\_\_\_ I.Bērziņa

\_\_\_\_\_\_\_\_\_\_\_\_\_\_\_A.Krastiņš

\_\_\_\_\_\_\_\_\_\_\_\_\_\_\_Dz.Girgensons

\_\_\_\_\_\_\_\_\_\_\_\_\_\_\_Z.Eida

07.12.2017., Jelgava

Pielikums, veidlapa Nr.3

**CENAS PIEDĀVĀJUMS**

**Automašīnai GAZ 5312, valsts reģ. Nr. BZ9131 izsolē**

SIA „JELGAVAS ŪDENS”, reģistrācijas Nr. 41703001321, Ūdensvada ielā 4, Jelgavā, LV-3001.

Iesniedzējs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums, reģistrācijas Nr. / vārds, uzvārds, personas kods)

Iesniedzēja adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Norēķinu konta Nr. kredītiestādē: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piedāvājuma iesniegšanas (sastādīšanas) laiks: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (līdz 2017.gada 7.decembrim plkst. 14.00)

**Izsolē piedāvātā summa (tai skaitā PVN 21%): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Summa vārdiem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ar savu parakstu apliecinu, ka piekrītu izsoles noteikumiem, esmu tos pilnībā izlasījis, sapratis un apņemos izpildīt visus nosacījumus.

Iesniedzēja paraksttiesīgās personas vārds, uzvārds, paraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ja tiesības parakstīt piedāvājumu izriet no pilnvaras, izsoles rīkotājam ir uzrādāms pilnvaras oriģināls, kopija pievienojama šim piedāvājumam.

Izsoles komisijas paraksti:

\_\_\_\_\_\_\_\_\_\_\_\_\_\_\_ S.Vaižulis

\_\_\_\_\_\_\_\_\_\_\_\_\_\_\_ I.Bērziņa

\_\_\_\_\_\_\_\_\_\_\_\_\_\_\_A.Krastiņš

\_\_\_\_\_\_\_\_\_\_\_\_\_\_\_Dz.Girgensons

\_\_\_\_\_\_\_\_\_\_\_\_\_\_\_Z.Eida

07.12.2017., Jelgava